ນັກກິລາຕີດອກປີກໄກ່ຍິງ 8 ຄົນ ຖືກກ່າວຫາວ່າ ບໍ່ຕັ້ງໃຈຫລິ້ນ ໂດຍເຈດຕະນາ (ວີດິໂອ)
ນັກຕີດອກປີກໄກ່ 8 ຄົນ ຖືກຫ້າມບໍ່ໃຫ້ແຂ່ງຂັນ ໃນວານນີ້ ແລະຖືກກ່າວຫາວ່າ ເຈດຕະນາໃຫ້ຕົນເອງເສຍໄຊ ເພື່ອຈະ ໄດ້ສູ້ກັບຄູ່ແຂ່ງ ທີ່ຫລິ້ນອ່ອນກວ່າ.
ນັກກິລາແບັດມິນຕັນ ຫລືຕີດອກປີກໄກ່ 8 ຄົນ ໄດ້ຖືກຫ້າມບໍ່ໃຫ້ເຂົ້າແຂ່ງຂັນ ໃນວັນ ພຸດວານນີ້ ຊຶ່ງຕາມການກ່າວຫາຂອງທາງການນັ້ນແມ່ນຍ້ອນວ່າ ພະຍາຍາມເຮັດໃຫ້ ຕົນເອງເສຍໄຊ ເພື່ອຢາກຮັບປະກັນວ່າ ຕົນຈະໄດ້ສູ້ກັບຄູ່ແຂ່ງທີ່ຫລິ້ນອອ່ນກວ່າ ໃນ ການແຂ່ງຂັນຮອບຕໍ່ໆໄປ ສະຫະພັນກິລາແບັດມິນຕັນໂລກ ໄດ້ຕັດສິນວ່າ ຜູ້ຍິງ 8 ຄົນ ທີ່ເປັນນັກກິລາຕີດອກປີກ ໄກ່ຄູ່ຈາກຈີນ, ເກົາຫລີໃຕ້ ແລະອິນໂດເນເຊຍ ໄດ້ລະເມີດກົດການປະພຶດ ໂດຍທີ່ “ບໍ່ ໄດ້ໃຊ້ຄວາມພະຍາຍາມຂອງຕົນຢ່າງສຸດຂີດ ເພື່ອຈະເອົາຊະນະການແຂ່ງຂັນ” ແລະກໍໄດ້ “ປະຕິບັດຕົນໃຫ້ເຫັນໄດ້ຢ່າງຈະແຈ້ງວ່າ ມີລັກສະນະຝ່າຝືນ ຫລື ສ້າງຄວາມເສຍຫາຍໃຫ້ ແກ່ວົງການກິລາ ” ອົງການດັ່ງກ່າວຍັງເວົ້າອີກວ່າ ທີມຕີດອກປີກໄກ່ ຈາກອິນໂດເນເຊຍ ແລະຈີນກໍາລັງຂໍອຸ ທອນຕໍ່ຄໍາຕັດສິນດັ່ງກ່າວ ພວກແຟນກິລາ ໃນວັນອັງຄານທີ່ຜ່ານມານີ້ ໄດ້ພາກັນໂຮເຮວ ໃສ່ທິມດັ່ງກ່າວ ລຸນຫລັງທີ່ແລເຫັນໄດ້ວ່າ ພວກກ່ຽວບໍ່ໄດ້ພະຍາຍາມຫລິ້ນຢ່າງດີ ຢູ່ໃນ ການແຂ່ງຂັນ ເມື່ອວັນອັງຄານທີ່ຜ່ານມານັ້ນ ຢູ່ສະໜາມກິລາ Wembley ຂອງນະຄອນ ລອນດອນ